Johann Heunis se moordverhoor uitgestel | Netwerk24
Skool ontsier ná verandering van naam
Byna ’n maand nadat die Hoërskool Hendrik Verwoerd in Pretoria tot die Rietondale High School herdoop is, is dié nuwe naam met wit verf ontsier.
Man wat na bewering 11-jarige vermoor was uit op parool
Die vermeende moordenaar van ’n 11-jarige meisie van Limpopo was uit op parool toe die misdryf gepleeg is.
3de lyk by Jamestown gekry
’n Derde lyk is Maandag omstreeks 09:00 in die digte bosse naby Die Bungalows, ’n woonbuurt by Jamestown, Stellenbosch, gekry.
Nóg ’n opkikker-skok: Horn dop toets
Suid-Afrika se atletiekspan is ’n groot terugslag toegedien voor die Wêreldkampioenskappe in Doha met die nuus dat een van die land se voorste atlete positief getoets het vir die gebruik van verbode middels.
Juventus: ‘Afpersers’ agter tralies
Die polisie in Italië het Maandag 10 hoofde van Juventus-ondersteunersklubs in hegtenis geneem omdat hulle daarvan verdink word dat hulle dié sokkerklub afgepers het in ’n poging om gratis kaartjies te bekom.
Dié 4 haal provinsiale T20-halfeind
Albei voederspanne van die Warriors, die Oostelike Provinsie én Grens, sowel as Oostelikes en KwaZulu-Natal-Binneland het die halfeindronde van die nuwe provinsiale T20-toernooi gehaal.
Deur Isabel Venter 15 Augustus 2018 14:36
Justice Sethlangu (36), wat daarvan beskuldig word dat hy Johann Heunis voor sy dogtertjie doodgeskiet het, het Woensdag in die hooggeregshof in Pretoria verskyn.
Hy het voor regter Hennie de Vos verskyn op ’n aanklag van moord, twee aanklagte van huisbraak met die bedoeling om te roof, drie aanklagte van roof met verswarende omstandighede en aanklagte van die onwettige besit van ’n vuurwapen en ammunisie.
Justice Sethlangu (36) Woensdag in die beskuldigdebank van die hooggeregshof in Pretoria.Foto: Isabel Venter
Johann is twee jaar gelede op 1 Oktober 2016 voor sy vrou, Mariandra, en hul oudste dogtertjie, Mieke, doodgeskiet nadat inbreker(s) hulle in die vroeë oggendure op hul kleinhoewe buite Pretoria oorval het.
In daardie stadium was Mariandra agt maande swanger met die egpaar se vierde kind, André.
Sethlangu word daarvan beskuldig dat hy en nog twee verdagtes sowat vier maande voor die aanval op die Heunis-gesin ingebreek het op die hoewe van dr. Mart Scholtz Koen.
Johann Heunis wat in Oktober 2016 voor sy vrou, Mariandra, en hulle jong dogtertjie doodgeskiet is.
Koen was alleen in haar huis en haar aanvallers het haar vasgebind en aangehou.
Daar word aangevoer Sethlangu en dieselfde twee verdagtes het ook by die huis van Stephanus Petrus Lourens en Maria Beets ingebreek. Lourens en Beets is aangehou en beroof van verskeie huisitems.
In albei gevalle was die hoewes in Leeuwpoort, dieselfde gebied waar die Heunis-gesin se hoewe geleë was.
Sethlangu is ’n jaar ná die inbrake in hegtenis geneem nadat die polisie glo sy vingerafdrukke op van die misdaadtonele gevind het.
Sy medebeskuldigdes is nog op vrye voete.
Sethlangu se regsverteenwoordiger het Woensdag aangedui hy is nie gereed om voort te gaan met die saak nie. Sethlangu sê hy wag nog op inligting van die polisie om hom in staat te stel om nog voor te berei vir die saak.
Regter De Vos het die saak uitgestel tot vroeg Desember sodat al die nodige inligting bekom kan word en daar met die verhoor begin kan word.
Meer oor: Pretoria | Hof | Uitgestel | Moordverhoor
KYK: 'n Wit kruis vir pappa Johann
Weduwee beleef weer skriknag